اوپک توپلانتی‌سی عرفه سینده نفتین قیمتی 63 دو‌لار اطرافیندا ثابیتلشیر. بو هفته قیمت‌لرین فورمالاشماسینا اساس تأثیر ائده‌جک عامل اوپک-ین وین توپلانتی‌سی اولا‌جاق.
هله‌لیک توپلانتی‌نین نتیجه‌لری ایله باغلی سورپریز گؤزلنیلمیر. گلوبال نفت راضیلاشماسی‌نین مودتی‌نین گلن ایلین مارتین‌دان سونرا اوزادیلماسینا دایر یگانه تردد ائدن اؤلکه روسیا ایدی، لاکین ایکی گون اول اؤلکه‌نین انرژی ناظیری آلکساندر نوواک قراری دستکلدیک‌لرینی آچیقلاییب. اگر توپلانتیدا سورپریز اولماسا، وین گؤروشون‌دن سونرا نفتین قیمتی‌نین 67 دو‌لار حدینه یوکسله‌جگی تخمین ائدیلیر. هر هانسی سورپریز اولارسا، قیمت‌لر 61 دو‌لار حدینه ائنه بیلر.
سعودی عربیستانی‌نین نفت ناظیری خالد الفالح وین گؤروشو عرفه سینده ایشتریاکچی دؤولت‌لر آراسیندا فیکیر آیری‌لیغی اولدوغونو تصدیقله‌ییب. فیکیر آیری‌لیغی راضیلاشمانین مدتی‌نین اوزادیلماسی ایله دئییل، هانسی مودته اوزادیلماسی ایله باغلی‌دیر. روسیا نفت شیرکت‌لری راضیلاشمانین گلن ایل اوکتبرین 1-دک اوزادیلماسینی ایستییر، سعودی عربیستانی ایسه سون تاریخ اولا‌راق 31 دسامبر تاریخی‌نین سئچیلمه‌سینده تاکید ائدیر.
خاطیرلاداق کی، اولوسلار آراسی انرژی آژانسی‌نین اوپک اؤلکه‌لری‌نین اوره تیمی آزالتماغا دایر عهده لیگینه 88 فایز، غیری-اوپک اؤلکه‌لری‌نین ایسه 125 فایز عمل ائتدیگینی آچیقلاییب.
حاضیردا بورسالاردا "برنت" مارکا‌لی نفتین بیر بوشقاسی 62،86 دو‌لاردان ساتیلیر، غربی تگزاس نفتی‌نین بیر بوشقاسی ایسه 57،72 دو‌لاردان تکلیف اولونور. "برنت"ین اوجوزلاشماسی، WTİ  نفتی‌نین ایسه باهالاشماسی داوام ائدرسه، ایکی مارکا آراسیندا قیمت فرقی 5 دو‌لاردان آشاغی ائنه‌جک.
